**EGYÜTTMŰKÖDÉSI MEGÁLLAPODÁS AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL**

amely létrejött **egyrészről**

**iskola**: Váci Szakképzési Centrum Boronkay György Műszaki Technikum és Gimnázium

**székhely**: 2600 Vác, Németh László Út 4-6.

**képviselő**: Fábián Gábor igazgató

**OM-azonosító**: 203 065, a **továbbiakban: Iskola**

**másrészről Nonprofit Szervezet**

**név:**

**székhely:**

**képviselő:**

**a továbbiakban: Szervezet, együtt: Felek**

**1. A megállapodás előzményei, körülményei, célja:**

A Nemzeti köznevelésről szóló 2011. évi CXC törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együtt-működnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai:**

Az iskola vállalja, hogy a megállapodás alapján a diákok jelentkezésének függvényében küldi tanulóit a Szervezet által felajánlott tevékenységekre, ellátja a hivatalos irattal, amely felhatalmazza a tanulót a közösségi szolgálat ellátására.

**3. A Szervezet kötelezettségei, vállalásai**:

(\*milyen tevékenységi körökben várja a szervezet a tanulók segítségét?-SZERVEZET ÁLTAL KITÖLTENDŐ!!!)

A Szervezet koordinátora felkészíti a közszolgálatot végző tanulót a Fogadó szervezet szabályainak betartására.

**Továbbá:**

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagy-korú tanuló esetén a közösségi szolgálati tevékenység folyamatos, szakszerű felügyeletét.

(2) Amennyiben szükséges, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

(3) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(4) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

 **4. A szolgálat időtartama:**

1. A közösségi szolgálat teljesítése körében egy órán hatvan perc közösségi szolgálati idő értendő azzal, hogy a helyszínre utazás és a helyszínről hazautazás ideje nem számítható be a teljesítésbe.
2. A közösségi szolgálat időtartama alkalmanként legalább egy-, tanítási napokon legfeljebb három-, tanítási napokon kívül legfeljebb 5 óra lehet.
3. Fogadó Szervezet a tanulók számára az előírt pihenőidőt biztosítja (18 év alatt a közszolgálati tevékenység befejezése és másnapi megkezdése között legalább 14 óra pihenőidőt kell biztosítani).
4. A tanuló közösségi szolgálatot tanítási idő alatt, valamint 20 óra és 6 óra között nem végezhet.

**5/a. Az Iskola részéről a program felelőse és kapcsolattartója**

**név**: Trieb Márton

**telefonszám**: +36 30 426 1843

**e-mail**: trieb.marton@boronkay.hu

 \* **/b. A Szervezet részéről a program felelőse és kapcsolattartója**

 **név:**

 **telefonszám:**

 **e-mail:**

**6. A programmal kapcsolatban felmerülő költségek és annak kötelezettségvállalója**\*

 amennyiben szükséges

**7. A tanulók felkészítése**

A tanulók általános felkészítése az iskolában történik, a szolgálat tevékenységi területhez-, és a helyi szabályokhoz illeszkedő felkészítését a Szervezet végzi.

**8. A program lezárása a tanulókkal**

A program zárása a tanulókkal, az iskolai koordinátorral vagy a Szervezettel közösen végezhető

**9. A program megvalósulása során felmerülő módosítási kérelmek bírálatának menete**

A Felek a jelen megállapodásban megfogalmazottak módosítására irányuló jelzését követően − indokolt esetben – a módosítás tervezetét elkészítik. A szerződésmódosítást aláírásukkal hagyják jóvá.

**10. A Felek elállási, felmondási joga**

10.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

— olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy

— a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy

— a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

10.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

10.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

10.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

…………………………, 202... …………….. hónap ……………nap

az Iskola részéről a Szervezet részéről